./data/phi0474/phi010/phi0474.phi010.perseus-lat2.xml
M. Tullius Cicero
Titi Atti, te reum velit facere, clames te lege				pecuniarum repetundarum non teneri; neque haec tua recusatio confessio sit captae				pecuniae sed laboris et periculi non				legitimi declinatio  nunc quid agatur et quid abs te iuris constituatur vide  iubet				lex ea, qua lege haec				quaestio constituta est, iudicem quaestionis, hoc est Q Quintum Voconium, cum eis iudicibus qui ei obvenerint — vos				appellat, iudices — quaerere de veneno  in quem quaerere?					infinitum est  Quicumque fecerit, vendiderit,						emerit, habuerit,					dederit quid eadem lex statim adiungit? recita  Deque eius capite					quaerito cuius? qui coierit, convenerit? non ita est 					quid ergo est? dic  Qui					tribunus militum legionibus quattuor primis, quive quaestor, tribunus plebis —						deinceps omnis magistratus nominavit — quive in senatu					sententiam dixit, dixerit quid tum?					Qui eorum coiit, coierit, convenit, convenerit quo quis iudicio publico						condemnaretur  'qui eorum'? quorum?					videlicet qui supra scripti sunt  quid					intersit utro modo				scriptum sit, etsi est apertum, ipsa tamen lex nos docet  Vbi enim omnis mortalis adligat, ita				loquitur: 'Qui venenum malum fecit, fecerit ' omnes viri,				mulieres, liberi, servi in iudicium vocantur  si idem de coitione voluisset,				adiunxisset: 'Quive coierit ' nunc ita est: Deque					eius capite quaerito qui magistratum habuerit quive in senatu sententiam dixerit, qui eorum					coiit, coierit num is est Cluentius?